68 HISTOIRE 



convenable, supplians partant en toute humilite que, attendu 1'institution dudit comte 

 Guy, la confirmation desdits due Philippe, dame Marie de Bourgogne et certaine clause 

 que 1'Empereur, mondit seigneur et pere, mist en 1'institution des harquebusiers dudit 

 Namur, oil ils leurs donne tous les privileges que ont ceux du grant serment des arbales- 

 triers et les francqs monnayers de Namur, et en consideration de la promesse qu'avons 

 fait de conserver nos pays et sujets en leurs privileges, nostre plaisir soil leur accorder 

 leltrez de confirmation desdits privileges en forme deue. Pour ce est-il, que nous, les 

 choses susdittes considerees et sur icelles eu 1'avis, premiers de nos chers et bien amez 

 les mayeur, eschevins, jurez et esleuz de nostreditte ville de Namur, et en apres de noz 

 amez et feaux les president et gens de nostre conseil illecq, auxdits suppliants (inclinans 

 a leur supplication et requeue) avons les privileges cy-dessus inserez, ensemble tous les 

 points y contenus loez, greez, ratifie, approuve et confirme, louons, greons, ratifions, 

 approuvons et confirmons, et en tant que de besoin soil, octroyons et accordons de nouvel 

 par ces presentes, si avant toutes fois qu'ils en auroient deuement jouy, sauf aussy que 

 ledit privilege n'aurat lieu es aides extraordinaires esquels lesdits suppliants seront tenus 

 de contribuer comme autres bourgeois de laditte ville de Namur. Si donnons en mande- 

 ment a nostre tres-chier et feal gouverneur dudit Namur, president et gens de nostre con- 

 seil illecq, grand bailly, mayeur, eschevins, jurez et esleuz de nostreditte ville de Namur 

 et a tous autres nos justiciers et officiers qui ce peut et pourat toucher et regarder, ou 

 leurs lieutenans et chacun d'eux en droil soy et si comme a luy appartiendrat, qu'ils 

 fassent, souffrent et laissent lesdits suppliants et leurs successeurs des susdits privileges 

 et points y inserez, ensemble de cette nostreditte confirmation, selon et par la maniere 

 que dit est, pleinement, enthierement et perpetuellement jouir et user sans leur faire, 

 mettre ou donner ny souffrir estre fait, mis ou donne ores ne au terns avenir, aucun des- 

 tourbier ou empeschement au contraire; car ainsi nous plaist-il. En tesmoing de ce, 

 nous avons fait mettre nostre seel a ces presentes, donnees en nostre ville de Bruxelles, 

 le huitiesme jour d'octobre 1'an de grace mil cinque cent cinquante six et de nos regnes, 

 assavoir des Espagnes et Secilles le premier, et d'Angleterre, France et Naples le troi- 

 sieme. Sur le replis estoit escrit : Par le Roy en son conseil ; sousigne : Y DE LA TORRE ; 

 et est scelle d'un grand seel en cire vermeille y pendant a double queue. Lesquelles 

 privileges ils de"sirent et nous ont humblement supplie de vouloir rafrechir, agreer et 

 confirmer, ensemble, selon que de toute anchiennete a este observe combien que non 

 insere esdits privileges, que ladite compagnie puist jouir d'exemption de gabelle, 

 tant de vin que de cervoises , lorsqu'ils sont ensemble eux recreans en leur jardin aux 

 jours accoutumez, comme aussy que celluy ayant abbatu 1'oyseau puist toute 1'annee en- 

 tiere jouir des mesmes exemptions, ensemble de garde qu'est peu de chose pour une 

 personne, d'avantage d'ordonner a ceux du magistral de nostredilte ville de Namur, qu'ils 

 ayent a faire dresser 1'oyseau comme se pratique en toutes villes si comme Bruxelles, 

 Malines, Louvain et autres, considere qu'en vertu de leurs privileges ils sont obi igezaller 

 en compagnie, lorsque 1'affaire le requiert et comme ils ont faitdernierement, lorsqu'ils 

 poursuivirent 1'ennemy quand ils brulerent le bourg de Fleuruz et aulres villages aux 



